钦定古今图书集成/明伦汇编/官常典/第389卷 > 宋琮
## 钦定古今图书集成/明伦汇编/官常典/第389卷 > 宋琮

按《明外史徐旭传》：“旭同时有宋琮者，泰和人，邃于《易》
学。洪武三十年，举礼部第一，登第，官检讨，怅然语人
曰：‘翰苑当有厄，吾其窜乎’？俄而考官刘三吾、白信蹈
等果得罪，琮亦牵连戍边。永乐初，赦还，起为刑部检
校。时乡人杨士奇辈贵显，琮无所攀援。洪熙初，迁国
子助教。宣德中，迁翰林检讨，仍掌助教事，教士最有”
法，久之致仕卒。卒之前预知死期，人或叩之休咎，未
尝应也。